Rikunarita-ORG/Wikinium huggingface dataset:
# Woalspruch

N **Woalspruch** is n Motto, dät sik ne Gruppe Gliekgesinde, n Person of ne Organisation rakt un wät dät Siel un ju Ansoage düüdelk moakje skäl. Sukke Mottos wäide maastens nit, so as Parolen, mündelk uutert, man skriftelk un kuume fon loange Traditione of man uut äntskeedene Foarfalle, as uut n Burgerkriech of ne Revolution.
# Hebräiske Sproake

Ju **Hebräiske Sproake** of (misferstoundelk) **Hebräiske Toal** is tichte fjuund mäd ju Phöniziske Sproake. Bee heere tou do Kanaanäiske Sproaken monken do Noudwääst-Semitiske Sproaken, do wieruum n Deel fon ju semitiske monken ju Afro-Asiatiske Sproakfamilie sunt. Dät rakt antike Ienskriften uut ju suudelke Levante (wät däälich tou Israel un Palästina heert), man besunners fuul Hebräisk is uut dät Oolde Tästamänt uurlääwerd, dät uurspröängelk grootstendeels in düsse Sproake ferfoated is. Me unnerskadt deer twiske dät *Ooldhebräiske*, dät in do ooldste Skriftstukke tou leesen is un dät *Middelhebräiske*, dät (sunner skäärpen Uurgong) in dät fjoode foarkristelke Jierhunnerd äntstoant, mäd do leetste Wierke fon dät Oolde Tästamänt begint un sik buute ju Biebel uk as juudske Leerdensproake in toalrieke rabienske Wierke so as ju Mischna deelsloain häd. As Näihebräisk, deels uk "Iwrit", wät niep nuumen bloot "Hebräisk" betjudt, beteekend me ju Foarm fon ju Sproake, ju in't uutgungende 19. Jierhunnerd wier tou Lieuwend broacht wuude un däälich alledeege in Israel boald un as Amtssproake bruukt wäd.

## Literatuur

* Ernst Jenni: Lehrbuch der Hebräischen Sprache des Alten Testaments, Basel & Stuttgart 1978.
# Akronym

Een **Akronym** (fon Ooldgriechisk *ἄκρος / ákros*, dät hat "Spitse, Raant", un deertou *ὄνομα / ónoma*, of in dän doorisken un dän Ääoolsken Dialekt *ὄνυμα / ónyma*, dät hat "Noome"), is een besunnere Foarm fon een Oukuutenge. Akronyme äntstounde deer truch, dät Woude of Woudkoppele ap hiere Ounfangsbestounddeele kuuted wäide, do me dan touhoopeföiget.

Dät rakt ferskeedene Foarmen fon Akronyme.

## Initsjoalwoude

In dän äängsten Sin sunt Initsjoalwoude een Akronym. Biespile deer foar sunt:

* **INRI** foar I**esus **N**azarenus **R**ex **I**udaeorum*, "Jesus uut Nazareth, Köänich fon do Juuden".
* **LASER** foar L**ight **A**mplification by **S**timulated **E**mission of **R**adiation*, "Ljoacht-Ferstäärkenge truch stimulierde Emission fon Stroalenge".
* **NATO** foar N**orth **A**tlantic **T**reaty **O**rganization*, "Noud-atlantiske Ferdraachsorganisatsjoon", juust so uk ju frantsööske Uursättenge **OTAN** foar O**rganisation du **t**raité de l’**A**tlantique **n**ord*.
* **SPQR** foar S**enatus **P**opulus**q**ue **R**omanus*, "Roomsken Senoat un Foulk", wierbie dät enklitiske *-que*, dät hat "un", as n Woud foar sik oukuuted wäd.

## Besunnere Foarmen und äänelke Phänomene

Dät rakt noch moor Foarmen, biespilswiese dät Apronym, wier ju Oukuutenge een bestoundend Woud rakt, biespilswiese:

* **ΙΧΘΥΣ** / Ichthys ("Fisk") – Ἰ**ησοῦς **Χ**ριστός **Θ**εοῦ **Υ**ἱός **Σ**ωτήρ* (‚Jesus Christus, Goddes Suun, Erlooser‘), wät uk n bitje so lät as n Liestenriemsel (Akrostichon).
# Wääst-Flandern

Ju Lokation foan Wääst-Floanders
**Wääst-Flandern** (eegentelk *West Vlaanderen*) is n Provinz fon Belgien (Regio Flandern, *Vlaanderen*). Dät Gebiet fon Wääst-Flandern is 3125 km² groot, ju Befoulkenge is 1.136.357 Ienwoonere (1 Juni 2004). Ju Haudstääd is Brugge.

## Iendeelenge

Wääst-Flandern häd oachte Arrondissemente: *Brugge, Diksmuide, Ieper, Kortrijk, Oostende, Roeselaar, Tielt, Voorne*. Wääst-Flandern häd 62 Meenten.

|  |  |
| --- | --- |
|
1. Alveringem
2. Anzegem
3. Ardooie
4. Avelgem
5. Beernem
6. Blankenberge
7. Bredene
8. Brugge
9. Damme
10. De Haan
11. De Panne
12. Deerlijk
13. Dentergem
14. Diksmuide
15. Gistel
16. Harelbeke
17. Heuvelland
18. Hooglede
19. Houthulst
20. Ichtegem
21. Ieper
22. Ingelmunster
23. Izegem
24. Jabbeke
25. Knokke-Heist
26. Koekelare
27. Koksijde
28. Kortemark
29. Kortrijk
30. Kuurne
31. Langemark-Poelkapelle
32. Ledegem
 |
33. Lendelede
34. Lichtervelde
35. Lo-Reninge
36. Menen
37. Mesen
38. ~~Molenbeke~~
39. Middelkerke
40. Moorslede
41. Nieuwpoort
42. Oostende
43. Ooskamp
44. Oostrozenbeke
45. Oudenburg
46. Pittem
47. Poperinge
48. Roeselare
49. ~~Ruiselede~~
50. Spiere-Helkijn
51. Staden
52. Tielt
53. Torhout
54. Vleteren
55. Voorne
56. Waregem
57. Wervik
58. Wevelgem
59. Wielsbeke
60. Wingene
61. Zedelgem
62. Zonnebeke
63. Zuienkerke
64. Zwevegem
 |

## Ferbiendenge ätter Buuten

 **Commons: West Flanders** – Sammelenge fon Bielden, Filme un Heerdoatäie
* Site fon Wääst-Flandern